gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5102, del 28-09-2005 (2005/10466)

Informació publica de la modificació puntual nº 12 del PGOU de Riba-roja de Túria consistent en requalificació de l'ús vigent de industrial a residencial en terrenys ocupats actualment per Pacadar, SA.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10671


Organisme emissor
:   Ajuntament de Riba-roja de Túria

Tipus de document
:   Anunci

Informació publica de la modificació puntual nº 12 del PGOU de Riba-roja de Túria consistent en requalificació de l'ús vigent de industrial a residencial en terrenys ocupats actualment per Pacadar, SA. [2005/X10398]
  
Per acord plenari de 5 setembre de 2005, s'ha acordat sotmetre a informació pública pel termini d'un mes la modificació puntual nº 12 del PGOU consistent en requalificació de l'ús vigent d'Industrial a Residencial en terrenys actualment ocupats per l'empresa Pacadar, SA, i definició d'U.E., quedant exposats detalladament en la memòria del projecte redactada per l'arquitecte municipal els motius i l'explicació de l'esmentada modificació.
  
Durant aquest termini i mitjançant edicte publicat en el DOGV i en un diari no oficial de gran difusió en la localitat, el document diligenciat es trobarà dipositat per la seva consulta publica en l'Ajuntament de Riba-roja de Túria, Departament d'Urbanisme. Igualment s'acorda sol·licitar informe a la Conselleria de Cultura, Educació i Esports i a la Conselleria d'Infrastructura i Transport.
  
Tot això a l'empara del que disposa l'article 38.2 de la LRAU, en relació amb el que està establert en la Disposició Addicional Tercera de mateix text legal i article 158.2 del Reglament del Planejament aprovat per Decret 201/1998, de data 15 de desembre.
  
Es fa constar que durant l'esmentat termini, comptant a partir de l'endemà de la publicació d'aquest anunci en el DOGV, els interessats en aquest procediment podran formular qualsevol al·legacions que convinguen al seu dret.
Diari Oficial de la Generalitat Valenciana


Sumari del DOGV 4959, del 04-03-2005 (2005/1902)

Resolució de 28 de gener de 2005, del cap de la Unitat Territorial d'Energia, relativa a la informació pública de la sol·licitud d'autorització administrativa per a la distribució de gas natural per a usos domèstic, comercial i industrial, al terme municipal de Gandia, presentada per Gas Natural Cegas, SA. Expedient número CBREDE 2004/8/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1902


Organisme emissor
:   Conselleria d'Infraestructures i Transport

Tipus de document
:   Anunci

Resolució de 28 de gener de 2005, del cap de la Unitat Territorial d'Energia, relativa a la informació pública de la sol·licitud d'autorització administrativa per a la distribució de gas natural per a usos domèstic, comercial i industrial, al terme municipal de Gandia, presentada per Gas Natural Cegas, SA. Expedient número CBREDE 2004/8/46. [2005/F1902]
  
A l'efecte previst en el títol IV de la Llei 34/1998, de 7 d'octubre, del Sector d'Hidrocarburs, i en l'article 78 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la següent sol·licitud d'autorització administrativa.
  
Peticionari: Gas Natural Cegas, SA, amb domicili al carrer del Gravador Esteve, número 14 (CP 46123), de València.
  
Objecte de la petició: autorització administrativa per a la distribució de gas natural per a usos domèstic, comercial i industrial, al terme municipal de Gandia.
  
Característiques de les instal·lacions
  
Tipus de gas: gas natural.
  
Àmbit geogràfic de l'autorització: l'autorització administrativa afecta la zona de la platja del terme municipal de Gandia.
  
Pressupost: 996.883,70 € (nou-cents noranta-sis mil huit-cents huitanta-tres euros amb setanta cèntims d'euro) .
  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar el projecte al Servici Territorial d'Energia de València, situat al carrer de Gregorio Gea, número 27 (CP 46375), així com presentar en dos exemplars al dit servici les al·legacions que consideren oportunes en el termini de 20 dies a partir del següent de la inserció d'este anunci.
Diari Oficial de la Generalitat Valenciana


Sumari del DOGV 4926, del 18-01-2005 (2005/305)

Notificació a Miguel Ángel Giner Valentín. Expedient número 371/6472 YFK.
-------------------------------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/305


Organisme emissor
:   Conselleria de Territori i Habitatge

Tipus de document
:   Anunci

Notificació a Miguel Ángel Giner Valentín. Expedient número 371/6530 ZXL. [2005/Q305]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 371/0793 HZO.
  
Interessat: Miguel Ángel Giner Valentín.
  
Últim domicili conegut: plaça del Crist del Miracle, 5, 3, 8, de Llosa de Ranes.
  
Assumpte: acord d'iniciació que dicta el director territorial de Territori i Habitatge de València, el 23 de novembre de 2004.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46418 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar un recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 4927, del 19-01-2005 (2005/250)

Expedient número CNMY/04/1A1A/43. Subministrament de maquinari i de programari per a la gestió d'espera dels centres SERVEF de la Generalitat Valenciana.
---------------------------------------------------------------------------------------------------------------------------------------------------------

### Dades del document

Número de DOGV
:   4927

Data del DOGV
:   19-01-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/250


Data del document
:   05-01-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * contracte de subministraments
    * equip informàtic
    * programari
    * adjudicació de contracte administratiu

Expedient número CNMY/04/1A1A/43. Subministrament de maquinari i de programari per a la gestió d'espera dels centres SERVEF de la Generalitat Valenciana. [2005/250]
  
En compliment del que disposa l'article 93.2 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, es fa pública aquesta adjudicació:
  
1. Entitat adjudicadora
  
a) Organisme: SERVEF (Conselleria d'Economia, Hisenda i Ocupació).
  
b) Dependència que tramita l'expedient: Servici de Contractació i Gestió Patrimonial.
  
c) Número d'expedient: CNMY/04/1A1A/43.
  
2. Objecte del contracte
  
a) Tipus de contracte: subministrament.
  
b) Descripció de l'objecte: subministrament de maquinari i de programari per a la gestió d'espera dels centres SERVEF de la Generalitat Valenciana.
  
c) Butlletí o diari oficial i data de publicació de l'anunci de licitació: DOGV núm. 4.864, de 18 d'octubre de 2004.
  
3. Tramitació, procediment i forma d'adjudicació
  
a) Tramitació. ordinària.
  
b) Procediment: obert.
  
c) Forma: concurs.
  
4 Pressupost base de licitació o cànon d'explotació
  
Import total: sis-cents mil euros (600.000 euros), IVA inclòs.
  
5. Adjudicació
  
a) Data: 22 de desembre de 2004.
  
b) Contractistes: IDM Sistemas de Comunicación, SL.
  
c) Nacionalitats: espanyola.
  
d) Import d'adjudicació: quatre-cents huitanta-quatre mil dos-cents seixanta euros amb noranta cèntims (484.260,90 euros), IVA inclòs.
Diari Oficial de la Generalitat Valenciana


Sumari del DOGV 4953, del 24-02-2005 (2005/1299)

Actuacions de juí verbal número 660/2003. Cèdula de notificació.
----------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1299


Organisme emissor
:   Jutjat de Primera Instància Número 5 de Torrevieja

Tipus de document
:   Anunci

Actuacions de juí verbal número 660/2003. Cèdula de notificació. [2005/Q1299]
  
Procediment: assumpte civil 660/2003
  
Juí: juí verbal 660/2003
  
Part demandant: José Luis Serrano Díaz
  
Part demandada: Óscar Martínez Arenas
  
Al juí a què es fa referència s'ha dictat sentència la part dispositiva de la qual, literalment, diu així:
  
«Decisió
  
Que amb l'estimació íntegra de la demanda presentada per José Luis Serrano Díaz contra Óscar Martínez Arenas, condemne l'esmentat demandat a pagar a l'actor la quantitat de 401,37 euros; i a registrar a la Direcció Provincial de Trànsit competent la transmissió del vehicle Ford Fiesta, matrícula M-9281-NL, a nom seu; i ha de pagar les costes d'este procediment.
  
Contra esta sentència es podrà interposar un recurs d'apel·lació davant l'Audiència Provincial que, si escau, s'haurà d'interposar en este jutjat, en el termini de cinc dies comptadors des de la notificació.
  
Esta és la meua sentència, de la qual s'expedirà un testimoniatge per a unir-lo a les actuacions i l'original de la qual s'inclourà al llibre de sentències, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de data 27 de gener de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte que es publicarà en el Diari Oficial de la Generalitat Valenciana i es col·locarà al tauler d'anuncis del jutjat per a portar a efecte la diligència de notificació al demandat, Óscar Martínez Arenas.
Diari Oficial de la Generalitat Valenciana


Sumari del DOGV 5040, del 01-07-2005 (2005/7682)

Informació pública del programa d'actuació integrada per al desenvolupament de la unitat d'execució única del sector residencial VPO Nord Nucli d'Orpesa.
---------------------------------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7682


Organisme emissor
:   Desarrollos Urbanos para Viviendas Protegidas, SL

Tipus de document
:   Anunci

Informació pública del programa d'actuació integrada per al desenvolupament de la unitat d'execució única del sector residencial VPO Nord Nucli d'Orpesa. [2005/Q7682]
  
La mercantil Desarrollos Urbanos para Viviendas Protegidas, SL, amb domicili a València, carrer d'en Bou, 9 i 11, amb el codi d'identificació fiscal B-97/490692, a l'empara de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística:
  
a) Ha promogut el programa per al desenvolupament de l'actuació integrada indicat al començament (article 48.1.a).
  
b) Ha dipositat un exemplar d'este programa, compost de memòria de programa d'actuació integrada, pla parcial, homologació parcial, estudi d'impacte ambiental i avantprojecte d'urbanització, a l'Ajuntament d'Orpesa, el 30 de juny de 2005 (article 48.1.a).
  
c) Ha dipositat un exemplar d'este programa, el 30 de juny de 2005, a la Notaria de Joaquín Serrano Yuste, amb domicili a la plaça de Cardona Vives, número 10, de Castelló de la Plana (article 48.1.b).
  
d) Ha remés este anunci, a través de correu certificat amb justificant de recepció, al domicili fiscal dels titulars cadastrals afectats pel programa esmentat (article 46.3).
  
I, després de fets els tràmits esmentats, en compliment del que disposa l'article 48.1.c, es publica el present anunci en un diari de Castelló i en el Diari Oficial de la Generalitat Valenciana, a fi que, dins del termini de 20 dies, comptadors des de la publicació en el Diari Oficial de la Generalitat Valenciana, qualsevol persona puga comparéixer a la notaria anteriorment indicada per a obtindre una còpia de l'acta o sol·licitar se li hi exhibisca; o consultar a l'Ajuntament d'Orpesa el programa a què es fa referència, i hi podrà presentar tant al·legacions al programa indicat, com alternatives tècniques que pretenguen competir amb ell, dins de l'indicat termini, davant l'Ajuntament d'Orpesa. Igualment, podran presentar proposicions juridicoeconòmiques per a executar este programa a l'Ajuntament d'Orpesa durant els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 5096, del 20-09-2005 (2005/10963)

Resolució de 6 de setembre de 2005, del director general de Transports, Ports i Costes, per la qual es fa pública la transmissió de la concessió del servici públic regular permanent de transport de viatgers per carretera d'ús general Fuenterrobles-Utiel (CVV-219) d'Autolíneas Alsina, SL, a Autobuses Alsina, SL.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10320


Organisme emissor
:   Conselleria d'Infraestructures i Transport

Tipus de document
:   Resolució

Resolució de 6 de setembre de 2005, del director general de Transports, Ports i Costes, per la qual es fa pública la transmissió de la concessió del servici públic regular permanent de transport de viatgers per carretera d'ús general Fuenterrobles-Utiel (CVV-219) d'Autolíneas Alsina, SL, a Autobuses Alsina, SL. [2005/X10148]
  
La Resolució de la Direcció General de Transports, Ports i Costes, de 22 de juny de 2005, va autoritzar la transferència de la concessió de referència a favor d'Autobuses Alsina, SL, per escissió de l'anterior titular Autolíneas Alsina, SL.
  
El termini de duració de la concessió és fins al 3 de desembre de 2012.
  
La qual cosa es publica als efectes legals escaients, una vegada complits els requisits a què es va condicionar l'autorització esmentada i el nou concessionari queda subrogat en els drets i obligacions de la concessió.
  
València, 6 de setembre de 2005.- El director general de Transports, Ports i Costes: Vicente Dómine Redondo.
  
Agència Tributària.
  
Delegació Especial de València
Diari Oficial de la Generalitat Valenciana


Sumari del DOGV 5054, del 21-07-2005 (2005/7839)

Actuacions de separació contenciosa número 1.224/2004. Cèdula de notificació.
-----------------------------------------------------------------------------

### Dades del document

Número de DOGV
:   5054

Data del DOGV
:   21-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7839


Organisme emissor
:   Jutjat de Primera Instància Número 24 de València

Tipus de document
:   Anunci

Actuacions de separació contenciosa número 1.224/2004. Cèdula de notificació. [2005/Q7839]
  
Procediment: separació contenciosa 1.224/2004
  
Demandant: Pilar Fernández Soler
  
Procurador: Carlos Javier Aznar Gómez
  
Demandat: Franklin Humberto Flores López
  
Ángel Olmeda Buendía, secretari del Jutjat de Primera Instància número 24 de València, mitjançant este edicte, faig saber:
  
Que en les actuacions de separació contenciosa 1.224/2004, a instància de Pilar Fernández Soler, representada pel procurador Carlos Javier Aznar Gómez, contra Franklin Humberto Flores López, en situació de rebel·lia, en les quals en data 27 de juny de 2005 s'ha dictat sentència, la part dispositiva de la qual diu així:
  
«Que amb l'estimació de la demanda instada per la representació de Pilar Fernández Soler contra Franklin-Humberto Flores López, declare la separació d'ambdós cònjuges amb tots els efectes legals i, en especial:
  
1. Separació definitiva de lo cònjuges.
  
2. Revocació de poders i consentiments entre els cònjuges.
  
3. Dissolució de la societat de guanys.
  
Cada part pagarà les costes causades a la seua instància i les comunes a mitges.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme».
  
I perquè valga de notificació en forma a Franklin Humberto Flores López, en rebel·lia, expedisc i firme el present edicte.
Diari Oficial de la Generalitat Valenciana


Sumari del DOGV 5165, del 29-12-2005 (2005/14869)

CORRECCIÓ d'errors de la resolució de 12 de desembre de 2005, del director general de Personal Docent de la Conselleria de Cultura, Educació i Esport, per la que es convoca concurs de mèrits per a la selecció i nomenament de directors de centres docents públics de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/14339


Data del document
:   21-12-2005

Organisme emissor
:   Conselleria de Cultura, Educació i Esport

Tipus de document
:   Correcció d'errades

Correcció d'errades

 Descriptors 

:   * administració regional
    * concurs administratiu
    * personal docent

CORRECCIÓ d'errors de la resolució de 12 de desembre de 2005, del director general de Personal Docent de la Conselleria de Cultura, Educació i Esport, per la que es convoca concurs de mèrits per a la selecció i nomenament de directors de centres docents públics de la Generalitat Valenciana. [2005/14280]
  
Observat error en la Resolució de 12 de desembre de 2005, del director general de Personal Docent de la Conselleria de Cultura, Educació i Esport, per la qual es convoca concurs de mèrits per a la selecció i nomenament de directors de centres docents públics de la Generalitat Valenciana, procedix corregir-ho en els termes següents:
  
En la Base sèptima on diu:
  
?4. El nomenament i la presa de possessió es realitzaran amb efectes de l'1 de juliol de l'any en curs?.
  
Ha de dir: ?4. El nomenament i la presa de possessió es realitzaran amb efectes de l'1 de juliol de 2006?.
Diari Oficial de la Generalitat Valenciana


Sumari del DOGV 4963, del 10-03-2005 (2005/2184)

Notificació a Harwell Dura Gutiérrez. Expedient número V-DANU-038/2004.
-----------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2184


Organisme emissor
:   Institut Valencià d'Habitatge, SA

Tipus de document
:   Anunci

Notificació a Harwell Dura Gutiérrez. Expedient número V-DANU-038/2004. [2005/Q2184]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la proposta de resolució de desnonament administratiu per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposen d'un termini, a tal fi, de 15 dies hàbils.
  
Expedient: V-DANU-038/2004
  
Adjudicatari: Harwell Dura Gutiérrez
  
Codi de l'habitatge: 3774526171
  
Adreça: Miguel Suria, número 8, pta. 01
  
Població: Manises
  
Règim de cessió: accés diferit a la propietat
  
Data proposta de resolució: 02.12.2004